Rikunarita-ORG/Wikinium huggingface dataset:
# ముషీర్ ఖాన్

ముషీర్ ఖాన్| వ్యక్తిగత సమాచారం |
| --- |
| పుట్టిన తేదీ | ముంబై, మహారాష్ట్ర, భారతదేశం |
| బ్యాటింగు | కుడిచేతి వాటం |
| బౌలింగు | ఎడమ చేయి ఆర్థోడాక్స్ స్పిన్ |
| పాత్ర | ఆల్ రౌండర్ |
| బంధువులు | సర్ఫరాజ్ ఖాన్ (సోదరుడు) |
| దేశీయ జట్టు సమాచారం
 |
| Years | Team |
| 2022/23–ప్రస్తుతం | ముంబై క్రికెట్ జట్టు |
|  |
| కెరీర్ గణాంకాలు |
|

| పోటీ | FC |
| --- | --- |
| మ్యాచ్‌లు | 7 |
| చేసిన పరుగులు | 710 |
| బ్యాటింగు సగటు | 64.54 |
| 100లు/50లు | 3/1 |
| అత్యుత్తమ స్కోరు | 203\* |
| వేసిన బంతులు | 414 |
| వికెట్లు | 7 |
| బౌలింగు సగటు | 25.14 |
| ఒక ఇన్నింగ్సులో 5 వికెట్లు | 0 |
| ఒక మ్యాచ్‌లో 10 వికెట్లు | 0 |
| అత్యుత్తమ బౌలింగు | 2/11 |
| క్యాచ్‌లు/స్టంపింగులు | 5/– |

 |
|  |
| మూలం: ESPNcricinfo, 2024 8 సెప్టెంబరు |

**ముషీర్ ఖాన్** (జననం 2005 ఫిబ్రవరి 27) ముంబై క్రికెట్ జట్టులో ఆడే భారత క్రికెటర్. ఆయన 2022 డిసెంబరు 27న 2022-23 రంజీ ట్రోఫీలో ముంబై తరఫున ఫస్ట్ క్లాస్ క్రికెట్ లో అరంగేట్రం చేశాడు. కుడిచేతి వాటం బ్యాట్స్‌మన్ ఆల్ రౌండర్ గా, ఆయన 2024 అండర్-19 క్రికెట్ ప్రపంచ కప్ భారత అండర్-19 క్రికెట్ జట్టులో సభ్యుడిగా ప్రాతినిధ్యం వహించాడు.

డిసెంబరు 2023లో, ఆయన భారత అండర్-19 యువ జట్టు కోసం 2024 ఐసిసి అండర్-9 క్రికెట్ ప్రపంచ కప్ జట్టుకు ఎంపికయ్యాడు. ఆయన రెండు సెంచరీలు సాధించి టోర్నమెంట్ భారత జట్టు రన్నరప్ గా నిలిచింది. మార్చి 2024లో, రంజీ ట్రోఫీ ఫైనల్లో సెంచరీ సాధించిన అతి పిన్న వయస్కుడైన ముంబై బ్యాటర్ గా సచిన్ టెండూల్కర్ రికార్డును ముషీర్ బద్దలు కొట్టాడు.

సెప్టెంబరు 2024లో, ఆయన బెంగళూరులోని ఎం. చిన్నస్వామి స్టేడియంలో ఇండియా ఎతో తలపడిన ఇండియా బి తరఫున దులీప్ ట్రోఫీతో అరంగేట్రం చేశాడు. తన తొలి మ్యాచ్ లో ముషీర్ ఖాన్ తన మూడవ ఫస్ట్-క్లాస్ సెంచరీని కొట్టాడు.

## ప్రారంభ జీవితం

ముషీర్ ఖాన్ 2005లో ఉత్తరప్రదేశ్ లోని ఆజంగఢ్ లో జన్మించాడు. ఆయన ముంబై శివార్లలో పెరిగాడు. ఆయన తన బాల్యంలో ఎక్కువ భాగం ఆజాద్ మైదాన్ లో తన తండ్రి, కోచ్ నౌషాద్ ఖాన్ తో గడిపాడు. ముషీర్ తోటి ముంబై బ్యాట్స్‌మన్ సర్ఫరాజ్ ఖాన్ తమ్ముడు.

## మూలాలు
# అరాఫత్ మిన్హాస్

**అరాఫత్ మిన్హాస్** (ఉర్దూ عرفات منہاس) (జననం 2 జనవరి 2005) పాకిస్తాన్ క్రికెట్ జట్టు, ముల్తాన్ సుల్తాన్స్ తరపున ఆడే పాకిస్తాన్ క్రికెటర్. మిన్హాస్ ఎడమ చేతి ఆర్థడాక్స్ బౌలింగ్ చేస్తాడు.

## ప్రారంభ కెరీర్

మిన్హాస్ పంజాబ్‌లోని ముల్తాన్‌లో మిన్హాస్ వంశానికి చెందిన ముస్లిం రాజపుత్ కుటుంబంలో మాజీ అండర్-19 క్రికెటర్ అయిన కాషిఫ్ మిన్హాస్‌కు జన్మించాడు. మిన్హాస్ తన తండ్రిని తన రోల్ మోడల్‌గా భావిస్తాడు, ఏబీ డి విలియర్స్‌ను కూడా ఆరాధిస్తాడు. ఆయన 9 సంవత్సరాల వయస్సులో రెడ్-బాల్ క్లబ్-స్థాయి క్రికెట్ ఆడటం ప్రారంభించి అండర్-13, అండర్-16 క్రికెట్ ఆడాడు. ఆయన అండర్-19 క్రికెట్‌లో నేషనల్ అండర్-19 ఛాంపియన్‌షిప్ 2021/22లో ప్లేయర్ ఆఫ్ ది టోర్నమెంట్‌గా ఎంపికయ్యాడు.

## అంతర్జాతీయ కెరీర్

డిసెంబర్ 2022లో తాత్కాలిక ఎంపిక కమిటీ మహమ్మద్ జీషాన్, బాసిత్ అలీలతో పాటు పాకిస్తాన్ టెస్ట్ జట్టులో చేర్చబడిన "ముగ్గురు అత్యుత్తమ ప్రతిభ కనబరిచే టీనేజర్లలో" మిన్హాస్ ఒకడు.

ఆయన ఆగస్టు 2023లో 2022 ఆసియా క్రీడల కోసం పాకిస్తాన్ జట్టులో ఎంపికయ్యాడు. 3 అక్టోబర్ 2023న ఆసియా క్రీడల సందర్భంగా హాంకాంగ్‌తో జరిగిన మ్యాచ్‌లో మిన్హాస్ పాకిస్తాన్ తరపున తన టీ20ఐ అరంగేట్రం చేశాడు. ఆయన 16 బంతుల్లో 25 పరుగులు చేసి, ఆ తర్వాత 4.75 ఎకానమీ రేటుతో 19 పరుగులకు 2 వికెట్లు తీసుకున్నాడు.

19 అక్టోబర్ 2024న ఎసిసి ఎమర్జింగ్ టీమ్స్ ఆసియా కప్ సందర్భంగా ఇండియా ఎ తో పాకిస్తాన్ షాహీన్స్ తరపున ఆడుతున్న మిన్హాస్ బ్యాట్‌తో 29 బంతుల్లో వేగంగా 41 పరుగులు చేశాడు, కానీ వివాదాస్పద అంపైరింగ్ నిర్ణయంతో అవుటయ్యాడు. ఈ నిర్ణయం మ్యాచ్ ఫలితాన్ని ప్రభావితం చేసిందని కొంతమంది పరిశీలకులు అంటున్నారు, ఫలితంగా పాకిస్తాన్ కేవలం 7 పరుగుల తేడాతో ఓడిపోయింది.

5 డిసెంబర్ 2024న జింబాబ్వే పర్యటనలో భాగంగా జరిగిన 3వ టీ20ఐలో తక్కువ స్కోరు నమోదైన ఆ మ్యాచ్‌లో మిన్హాస్ 22 పరుగులు చేసి ఆ తర్వాత 4 ఓవర్లు బౌలింగ్ చేసి 17 పరుగులిచ్చాడు. ఆయన వికెట్లు తీయకపోయినా పాకిస్తాన్ బౌలర్లలో అత్యుత్తమ ఎకానమీ రేటు (4.25)ను కలిగి ఉన్నాడు. ఆ మ్యాచ్‌లో పాకిస్తాన్ 2 వికెట్ల తేడాతో (1 బంతి మిగిలి ఉండగానే) ఓడిపోయింది.

## మూలాలు

## బయటి లింకులు

* క్రిక్‌ఇన్ఫో లో అరాఫత్ మిన్హాస్ ప్రొఫైల్
# అర్షిన్ కులకర్ణి

అర్షిన్ కులకర్ణి| వ్యక్తిగత సమాచారం |
| --- |
| పుట్టిన తేదీ | మహారాష్ట్ర, భారతదేశం |
| బ్యాటింగు | కుడిచేతి బ్యాట్స్‌మన్ |
| పాత్ర | బ్యాట్స్‌మన్ |

**అర్షిన్ కులకర్ణి** భారతీయ క్రికెటర్. ఆయన దేశీయ క్రికెట్‌లో మహారాష్ట్ర తరపున ఆడుతున్నాడు, ప్రస్తుతం ఇండియన్ ప్రీమియర్ లీగ్‌లో సన్‌రైజర్స్ హైదరాబాద్ తరపున ఆడాడు.

అర్షిన్ కులకర్ణి 2023లో భారత్ అండర్-19 ఆసియాకప్‌లో భారత జట్టుకు కెప్టెన్​గా వ్యవహరిస్తూ తన అరంగేట్ర మ్యాచ్‌లోనే అఫ్గానిస్థాన్​తో జరిగిన మ్యాచ్‌లో బౌలింగ్‌లో 3 వికెట్లు పడగొట్టి బ్యాటింగ్‌లో 70 పరుగులు చేసి భారత్‌కు విజయాన్ని అందించాడు.

అర్షిన్ కులకర్ణి అండర్-19 ప్రపంచ కప్ 2024లో బ్లూమ్‌ఫోంటెయిన్‌లోని మాంగాంగ్ ఓవల్‌లో యునైటెడ్ స్టేట్స్ ఆఫ్ అమెరికా (USA)పై 118 బంతుల్లో 108 పరుగులు చేశాడు.

అర్షిన్ కులకర్ణి ఐపీఎల్ 2024 వేలంలో లక్నో సూపర్ జెయింట్స్ అతన్ని 20 లక్షలకు కొనుగోలు చేసింది.

అర్షిన్ కులకర్ణి తొలుత లెగ్ స్పిన్నర్‌గా ఆడినా, తరువాత కుడిచేతి మీడియం పేసర్‌గా మారాడు.

## మూలాలు
# జ్యువెల్ ఆండ్రూ

జ్యువెల్ ఆండ్రూ| వ్యక్తిగత సమాచారం |
| --- |
| పుట్టిన తేదీ |  (2006-12-07) 2006 డిసెంబరు 7 |
| బ్యాటింగు | కుడిచేతి |
| పాత్ర | వికెట్-కీపర్-బ్యాటర్ |
| అంతర్జాతీయ జట్టు సమాచారం
 |
| జాతీయ జట్టు | * వెస్టిండీస్ (2024–ప్రస్తుతం)
 |
| తొలి వన్‌డే (క్యాప్ 223) | 2024 అక్టోబర్ 26 - శ్రీలంక తో |
| చివరి వన్‌డే | 2025 జూన్ 1 - ఇంగ్లాండ్ తో |
| తొలి T20I (క్యాప్ 103) | 2025 జూలై 31 - పాకిస్తాన్ తో |
| చివరి T20I | 2025 సెప్టెంబర్ 29 - నేపాల్ తో |
|  |
| దేశీయ జట్టు సమాచారం
 |
| Years | Team |
| 2023–ప్రస్తుతం | లీవార్డ్ ఐలాండ్స్ |
| 2024–ప్రస్తుతం | ఆంటిగ్వా & బార్బుడా ఫాల్కన్స్ |
| 2025 | గయానా అమెజాన్ వారియర్స్ |
|  |
| కెరీర్ గణాంకాలు |
|

| పోటీ | వన్‌డే | టీ20ఐ | ఎఫ్‌సి | లిస్ట్ ఎ |
| --- | --- | --- | --- | --- |
| మ్యాచ్‌లు | 3 | 5 | 16 | 17 |
| చేసిన పరుగులు | 8 | 78 | 901 | 406 |
| బ్యాటింగు సగటు | 4.00 | 15.60 | 33.37 | 27.06 |
| 100లు/50లు | 0/0 | 0/0 | 1/7 | 1/0 |
| అత్యుత్తమ స్కోరు | 8 | 35 | 122 | 143 |
| వేసిన బంతులు | 0 | 0 | 4 | 3 |
| వికెట్లు | 0 | 0 | 1 | 0 |
| బౌలింగు సగటు | – | – | 5.00 | – |
| ఒక ఇన్నింగ్సులో 5 వికెట్లు | 0 | 0 | 0 | 0 |
| ఒక మ్యాచ్‌లో 10 వికెట్లు | – | – | 0 | – |
| అత్యుత్తమ బౌలింగు | – | – | 1/5 | – |
| క్యాచ్‌లు/స్టంపింగులు | 0/– | 2/– | 14/– | 4/– |

 |
|  |
| మూలం: క్రిక్ఇన్ఫో,  2025 డిసెంబర్ 27 |

**జ్యువెల్ ఆండ్రూ** (జననం 7 డిసెంబర్ 2006) యాంటిగ్వా క్రికెటర్. ఆయన అక్టోబర్ 2024లో శ్రీలంకతో జరిగిన మ్యాచ్ ద్వారా వెస్టిండీస్ క్రికెట్ జట్టు తరపున తన వన్డే ఇంటర్నేషనల్ అరంగేట్రం చేశాడు. ఆయన లీవార్డ్ ఐలాండ్స్ క్రికెట్ జట్టు, ఆంటిగ్వా & బార్బుడా ఫాల్కన్స్ తరపున వెస్టిండీస్ దేశవాళీ క్రికెట్ ఆడుతున్నాడు. ఆండ్రూ కుడిచేతి బ్యాట్స్‌మన్, వికెట్ కీపర్‌గా ఆడుతున్నాడు.

## దేశీయ కెరీర్

ఆండ్రూ తన లిస్ట్ ఎ అరంగేట్రం లీవార్డ్ ఐలాండ్స్ తరపున నవంబర్ 2023లో బార్బడోస్ 16 సంవత్సరాల వయస్సులో చేశాడు.

## అంతర్జాతీయ కెరీర్

జ్యువెల్ ఆండ్రూ ఆగష్టు 2023లో శ్రీలంక పర్యటన కోసం వెస్టిండీస్ అండర్-19 క్రికెట్ జట్టు ఆండ్రూ ఎంపికయ్యాడు. ఆ తరువాత దక్షిణాఫ్రికా జరిగిన 2024 అండర్-19 క్రికెట్ ప్రపంచ కప్ కోసం వెస్టిండీస్ జట్టులో ఎంపికయ్యాడు. ప్రపంచ కప్ ప్రారంభ మ్యాచ్‌లో దక్షిణాఫ్రికాతో జరిగిన మ్యాచ్‌లో 96 బంతుల్లో 130 పరుగులు చేశాడు.

### సీనియర్

ఆండ్రూ 2024 అక్టోబరులో పల్లేకెలెలో శ్రీలంక జరిగిన మ్యాచ్‌లో వెస్టిండీస్ తరఫున వన్డే ఇంటర్నేషనల్ అరంగేట్రం చేశాడు. అతను అరంగేట్రం చేసేటప్పుడు 17 సంవత్సరాల వయస్సులో, జేవియర్ మార్షల్ అతి పిన్న వయస్కుడైన వెస్టిండీస్ వన్‌డే అరంగేట్ర రికార్డును బద్దలు కొట్టాడు.

## వ్యక్తిగత జీవితం

ఆండ్రూ, అతని సోదరుడిని వారి తల్లి వెరోనిక్ హిల్ పెంచారు.

## మూలాలు
# ద్రవ్యం

కౌరీ షెల్స్‌ను అరబ్ వ్యాపారులు డబ్బుగా ఉపయోగిస్తున్నారు.
**ద్రవ్యం**ను ఆంగ్లంలో కరెన్సీ అంటారు. ఆర్థిక పరమైన లావాదేవీలకు సంబంధించిన మార్పిడికి మధ్య సాధారణంగా అంగీకరించబడినది ద్రవ్యం. సాధారణంగా నాణేలు, నోట్లుగా తయారు చేయబడిన వాటిని ఇందుకు ఉపయోగిస్తారు. ఒక ప్రత్యేక ప్రభుత్వం తన దేశం యొక్క భౌతిక అంశాలను దృష్టిలో ఉంచుకొని జాతీయ ధనాన్ని సరఫరా చేస్తుంది. కరెన్సీ పదం మధ్య ఇంగ్లీషు కరంట్ (curraunt) నుండి వచ్చింది, దీని అర్థం ప్రసరణం (సర్క్యులేషన్). అత్యంత ప్రత్యేక ఉపయోగంలో ఈ పదం మార్పిడి యొక్క మాధ్యమంగా ప్రసరణమయ్యే ధనాన్ని, ముఖ్యంగా చెలామణిలో ఉన్న కాగితపు డబ్బును సూచిస్తుంది.

ద్రవ్యాన్ని మూడు వ్యవస్థలుగా వర్గీకరించవచ్చు: ఫియట్ డబ్బు, వస్తువుల డబ్బు, ప్రతినిధి డబ్బు, కరెన్సీ విలువకు హామీ ఇచ్చే వాటిని బట్టి (యావత్తు ఆర్థిక వ్యవస్థ లేదా ప్రభుత్వ భౌతికంగా ఉన్న లోహ నిల్వలు). కొన్ని కరెన్సీలు కొన్ని రాజకీయ అధికార పరిధిలో లీగల్ టెండర్‌గా పనిచేస్తాయి . ఇతరులు తమ ఆర్థిక విలువ కోసం వర్తకం చేస్తారు.

కంప్యూటర్లు, ఇంటర్నెట్ల రాకతో డిజిటల్ కరెన్సీ పుట్టుకొచ్చింది. డిజిటల్ నోట్లు నాణేలు విజయవంతంగా అభివృద్ధి చెందుతాయా అనేది సందేహాస్పదంగా ఉంది. క్రిప్టోకరెన్సీ వంటి వికేంద్రీకృత డిజిటల్ కరెన్సీలు ప్రభుత్వాలు జారీ చేసినవి కాదు కాబట్టి చట్టబద్ధమైన కరెన్సీ కాదు. అవి లీగల్ టెండర్ కాదు. మనీలాండరింగ్‌కూ, ఉగ్రవాదం వంటి చట్టవిరుద్ధ కార్యకలాపాలకూ క్రిప్టోకరెన్సీలు దోహదపడే అవకాశాలను గమనించి వివిధ దేశాలు, అనేక హెచ్చరికలు జారీ చేసాయి. 2014 లో అమెరికా ఐఆర్ఎస్, వర్చువల్ కరెన్సీని ఫెడరల్ ఆదాయ-పన్ను ప్రయోజనాల కోసం ఆస్తిగా పరిగణిస్తామని ఒక ప్రకటనను విడుదల చేసింది.

## ద్రవ్య మార్పిడి

ప్రపంచవ్యాప్తంగా వైవిధ్యానికి లోబడి, స్థానిక కరెన్సీని మరొక కరెన్సీగా సెంట్రల్ బ్యాంక్ జోక్యంతో గానీ ప్రభుత్వ జోక్యంతో గానీ అవి లేకుండా గానీ మార్చుకోవచ్చు. ఇటువంటి మార్పిడులు విదేశీ మారక మార్కెట్లో జరుగుతాయి. పై పరిమితులు లేదా ఉచిత, సులభంగా మార్పిడి లక్షణాల ఆధారంగా, కరెన్సీలను కిందివిధంగా వర్గీకరించారు:

పూర్తిగా కన్వర్టిబుల్
అంతర్జాతీయ మార్కెట్లో వర్తకం చేయగల మొత్తానికి ఎటువంటి పరిమితులు నిబంధనలూ లేనప్పుడు, అంతర్జాతీయ వాణిజ్యంలో కరెన్సీపై ప్రభుత్వం స్థిర విలువను లేదా కనీస విలువను కృత్రిమంగా విధించనప్పుడూ ఆ ద్రవ్యం సంపూర్ణ మార్పిడి గల కరెన్సీ అంటారు. అలాంటి వాటిలో యుఎస్ డాలర్ ఒకటి.
పాక్షికంగా కన్వర్టిబుల్
సెంట్రల్ బ్యాంకులు తమ దేశం లోపలికీ లోపలి నుండి వెలుపలకూ ప్రవహించే అంతర్జాతీయ పెట్టుబడులను నియంత్రిస్తాయి. చాలా దేశీయ లావాదేవీలు ప్రత్యేక అవసరాలు లేకుండా నిర్వహించబడుతున్నప్పటికీ, అంతర్జాతీయ పెట్టుబడులపై గణనీయమైన పరిమితులు ఉంటాయి. ఇతర ద్రవ్యంగా మార్చుకోడానికి ప్రత్యేక అనుమతి అవసరమౌతుంది. భారతీయ రూపాయి, పాక్షికంగా కన్వర్టిబుల్ కరెన్సీలకు ఉదాహరణ.
కన్వర్టిబుల్ కానివి
ప్రభుత్వం అంతర్జాతీయ ద్రవ్య మార్కెట్లో పాల్గొనదు. వ్యక్తులు లేదా సంస్థలు దాని ద్రవ్యాన్ని మార్చుకోడానికి అనుమతించదు. ఈ ద్రవ్యాలను *బ్లాక్డ్* అని కూడా అంటారు, ఉదా. ఉత్తర కొరియా వన్, క్యూబన్ పెసోలు దీనికి ఉదాహరణలు .
## ఇవి కూడా చూడండి

* డబ్బు
* ధనం

## మూలాలు
# ద్వీప దేశం

ప్రపంచంలో ద్వీప దేశాలు
భూ సరిహద్దులు లేని దేశాలు
**ద్వీప దేశం, అనేది** దేశ ప్రాథమిక భూభాగం ఒకటి లేదా ఎక్కువ దీవులు లేదా ద్వీప భాగాలను కలిగి ఉంటుంది. ద్వీపదేశాన్ని ఆంగ్లంలో ఐలాండ్ కంట్రీ (Island country) అంటారు. 2011 నాటికి 193 ఐక్యరాజ్య సభ్య దేశాలలో సుమారు 25 శాతం అనగా 47 ద్వీప దేశాలు ఉన్నాయి.

## ఇవి కూడా చూడండి

* దేశాల జాబితా – దీవుల దేశాలు -
* ద్వీపకల్పం
* భూపరివేష్టిత దేశం

## మూలాలు

## బయటి లింకులు
# రక్షణవాదం

బ్రిటిష్ లిబరల్ పార్టీ వారి రాజకీయ పోస్టర్, స్వేచ్ఛా వాణిజ్యం, రక్షణవాదం ఆధారంగా ఆర్థిక వ్యవస్థ మధ్య వ్యత్యాసాలపై వారి అభిప్రాయాన్ని ప్రదర్శిస్తుంది. స్వేచ్ఛా వాణిజ్య దుకాణం దాని తక్కువ ధరల కారణంగా వినియోగదారులతో నిండి ఉన్నట్లు చూపబడింది. రక్షణవాదం ఆధారంగా ఉన్న దుకాణం అధిక ధరలు, వస్తువుల తక్కువ ఎంపిక, వినియోగదారుల కొరతను చూపిస్తుంది. "రక్షిత" వ్యాపార యజమాని, నియంత్రకం మధ్య శత్రుత్వాం కూడా వర్ణించబడింది.
1910లో ఉచిత వాణిజ్య వ్యతిరేక పోస్ట్కార్డ్
**రక్షణవాదం** (ఆంగ్లంలో ప్రొటెక్షనిజం) లేదా వాణిజ్య రక్షణవాదం, దిగుమతి చేసుకునే వస్తువులపై సుంకాలు, దిగుమతి కోటాలు ఇంకా వివిధ రకాల ప్రభుత్వ నిబంధనలు వంటి పద్ధతుల ద్వారా ఇతర దేశాల నుండి దిగుమతులను నియంత్రించే ఆర్థిక విధానం. దీని ప్రతిపాదకులు, రక్షణాత్మక విధానాలు దేశంలోని ఉత్పత్తిదారులు, వ్యాపారాలు, కార్మికులను విదేశీ పోటీదారుల నుండి రక్షించి ప్రభుత్వ ఆదాయాన్ని పెంచుతాయని వాదిస్తారు. దీని వ్యతిరేకులు, ఈ విధానాలు వాణిజ్యాన్ని తగ్గిస్తాయని, దిగుమతి చేసుకున్న వస్తువుల ధరను పెంచడం ద్వారా వినియోగదారులను ప్రతికూలంగా ప్రభావితం చేస్తాయని, ఎగుమతి రంగాలలో ఉత్పత్తిదారులు, కార్మికులను కూడా ప్రతికూలంగా ప్రభావితం చేస్తాయని వాదిస్తారు.

రక్షణవాదం ప్రధానంగా ఆర్థిక జాతీయవాద భావాలు కలిగి ఉన్న పార్టీలచే బలపరచబడింది, అయితే ఆర్థికంగా ఉదారవాద రాజకీయ పార్టీలు సాధారణంగా స్వేచ్ఛా వాణిజ్యానికి మద్దతు ఇస్తాయి.

రక్షణవాదం ఆర్థిక వృద్ధి, ఆర్థిక సంక్షేమానికి ప్రతికూల ప్రభావాన్ని చూపుతుందని ఆర్థికవేత్తలలో ఏకాభిప్రాయం ఉంది, అయితే స్వేచ్ఛా వాణిజ్యం, వాణిజ్య అడ్డంకులను తగ్గించడం ఆర్థిక వృద్ధిపై గణనీయమైన సానుకూల ప్రభావాన్ని చూపుతాయి. డగ్లస్ ఇర్విన్ వంటి అనేక ఆర్థికవేత్తలు కొన్ని ఆర్థిక సంక్షోభాలలో, ముఖ్యంగా మహా మాంద్యంలో రక్షణవాదాన్ని ఒక ముఖ్యమైన కారకంగా పేర్కొన్నారు. మరింత సాంప్రదాయవాద దృక్పథాన్ని కలిగున్న న్యూ కీనేసియన్ ఆర్థికవేత్త పాల్ క్రుగ్మాన్, సుంకాలు మహా మాంద్యానికి ప్రధాన కారణం కాదని, దానికి ప్రతిస్పందన అని, కేటాయింపు అసమర్థతకు రక్షణవాదం ఒక చిన్న మూలం మాత్రమే అని వాదించాడు. వాణిజ్య సరళీకరణ కొన్నిసార్లు నష్టాలు లాభాలలో, అసమాన పంపిణీకి దారితీయవచ్చు, కొంత కాలం దిగుమతి-పోటీ రంగాలలో కార్మికుల తొలగింపుకు కారణమవుతుంది. స్వేచ్ఛా వాణిజ్యం ఉత్పత్తిదారులకు, వినియోగదారులకు వస్తువులు, సేవల ఖర్చులను సాధారణంగా తగ్గిస్తుంది.

## మూలాలు
# చార్లెస్ III

| చార్లెస్ III |
| --- |
| *బ్రిటన్ రాజు* |
|  |
| యునైటెడ్ కింగ్‌డమ్ రాజు |
| పరిపాలన | 2022 సెప్టెంబరు 8 - ప్రస్తుతం |
| పూర్వాధికారి | ఎలిజబెత్ II |
| హెయిర్ అప్పరెంట్ | విలియం, ప్రిన్స్ ఆఫ్ వేల్స్ |
|  |
| జననం | ప్రిన్స్ చార్లెస్ అఫ్ ఎడిన్బర్గ్  (1948-11-14) 1948 నవంబరు 14 బకింగ్‌హామ్ ప్యాలెస్‌, లండన్, ఇంగ్లాండు |
| వంశము | * విలియం, ప్రిన్స్ ఆఫ్ వేల్స్
* ప్రిన్స్ హరీ, డ్యూక్ అఫ్ సస్సెక్స్
 |
|

| పేర్లు |
| --- |
| చార్లెస్ ఫిలిప్ ఆర్థర్ జార్జ్ |

 |
| రాజ్యం | విండ్సర్ |
| తండ్రి | ప్రిన్స్ ఫిలిప్ డ్యూక్ ఆఫ్ ఎడిన్‌బర్గ్ |
| తల్లి | ఎలిజబెత్ II |
| మతం | ప్రొటెస్టెంట్ |
| **Military career** |
| రాజభక్తి | యునైటెడ్ కింగ్‌డమ్ |
| సేవలు/శాఖ | * రాయల్ నేవీ
* రాయల్ ఎయిర్ ఫోర్స్
 |
| సేవా కాలం | 1971–1976 |
|  |

**చార్లెస్ III** (చార్లెస్ ఫిలిప్ ఆర్థర్ జార్జ్; జననం 14 నవంబర్ 1948) యునైటెడ్ కింగ్‌డమ్ & 14 కామన్‌వెల్త్ రాజ్యాలకు రాజు. ఆయనను క్వీన్ ఎలిజబెత్‌-2 మరణాంతరం ఆమె పెద్ద కుమారుడు, వేల్స్‌ మాజీ యువరాజు ఛార్లెస్‌ (73)ను బ్రిటన్ నూతన రాజుగా 2022 సెప్టెంబర్ 10న అధికారికంగా ప్రకటించగా, ఆయన లండన్‌లోని చారిత్రక సెయింట్ జేమ్స్ ప్యాలెస్‌లో భాద్యతలు చేపట్టాడు.

## జననం, విద్యాభాస్యం

చార్లెస్ తన తాత కింగ్ జార్జ్ VI బకింగ్‌హామ్ ప్యాలెస్‌లో 14 నవంబర్ 1948న జన్మించాడు. అతని తల్లి ఎలిజబెత్‌-2 1952లో సింహాసనాన్ని అధిరోహించినప్పుడు అతనికి మూడు సంవత్సరాల వయస్సు. చార్లెస్ చీమ్, గోర్డాన్‌స్టన్ పాఠశాలల్లో విద్య పూర్తి చేసి కేంబ్రిడ్జ్ విశ్వవిద్యాలయం నుండి బ్యాచిలర్ ఆఫ్ ఆర్ట్స్ డిగ్రీని (ఆర్కియాలజీ, ఆంత్రోపాలజీ, హిస్టరీ) సాధించి 1971 నుండి 1976 వరకు ఎయిర్ ఫోర్స్ & నేవీలో పని చేశాడు.

## వివాహం

చార్లెస్ III 1981లో లేడీ డయానా స్పెన్సర్‌ను వివాహమాడి, 1996 జులైలో చార్లెస్, డయానా విడాకులు తీసుకున్నారు. వారికీ ఇద్దరు కుమారులు విలియం, హ్యారీ ఉన్నారు. ప్యారిస్ లో 1997లో జరిగిన కారు ప్రమాదంలో డయానా మరణించిన తర్వాత ఆయన 2005లో తన కామిలా పార్కర్ బౌల్స్‌ను రెండో వివాహం చేసుకున్నాడు.

## బ్రిటన్ రాజు

ఏడు దశాబ్దాలకు పైగా సుదీర్ఘ కాలంపాటు బ్రిటన్‌ను పాలించిన క్వీన్ ఎలిజబెత్‌-2 మరణాంతరం ఆమె పెద్ద కుమారుడు, మాజీ వేల్స్‌ యువరాజు ఛార్లెస్‌ను నూతన రాజుగా ప్రకటించారు. 2022 సెప్టెంబరు 8 న లండన్ లోని చారిత్రక సెయింట్ జేమ్స్ ప్యాలెస్‌లో జరిగిన కార్యక్రమంలో, ఛార్లెస్‌ సతీమణి క్వీన్‌ కాన్సర్ట్‌ కెమిల్లా, కుమారుడు ప్రిన్స్ విలియమ్‌ సహా అతి కొద్ది మంది అతిథుల సమక్షంలో రాజుగా ఛార్లెస్‌ పేరును అధికారికంగా ప్రకటించారు. ఛార్లెస్‌-3ను రాజుగా ప్ర‌క‌టించిన త‌ర్వాత ఆయ‌న స‌ద‌రు డాక్యుమెంట్‌పై సంత‌కం చేయగా సంబంధిత పత్రంపై బ్రిటన్‌ ప్రధాని, కాంటర్‌బరీ ఆర్చిబిషప్‌, లార్డ్ ఛాన్స్‌లర్, పలువురు సీనియర్లు సంతకాలు చేశారు.

ఛార్లెస్​ను ఇకపై కింగ్​ ఛార్లెస్​-3గా పిలుస్తారు. ఆయన భార్య కామిలాను క్వీన్ కన్సార్ట్‌ పేరుతో వ్యవహరిస్తారు. దాదాపు 240 కోట్ల జనాభా కలిగిన 56 స్వతంత్ర దేశాల కామన్‌వెల్త్ కూటమికి ఛార్లెస్ నాయకుడు అవుతారు. వీటిలో 14 దేశాలకు (ఆస్ట్రేలియా, ఆంటిగ్వా, బార్బుడా, బహమాస్, కెనడా, గ్రెనడా, జమైకా, పపువా న్యూ గినియా, సెయింట్ క్రిస్టఫర్ అండ్ నెవిస్, సెయింట్ లూసియా, సెయింట్ విన్సెంట్, గ్రెనడైన్స్, న్యూజీలాండ్, సోలమన్ దీవులు, తువాలు), బ్రిటన్‌కు ఛార్లెస్ అధినేతగా ఉంటారు.
అ

## మూలాలు
# ఖండం

రంగుల-కోడ్ లతో యానిమేషన్ చేయబడిన చిత్రం, వివిధ ఖండాలు చూపబడినవి. ఖండములు విడదీయబడు నమూనా, కొన్ని ఖండాలు మరిన్ని ఖండాలుగా విడదీయబడినవి: ఉదా. యూరేషియా, యూరప్, ఆసియా (ఎర్రని రంగులో), అలాగే ఉత్తర అమెరికా, దక్షిణ అమెరికా కొన్ని సార్లు అమెరికాలుగా గుర్తింపబడుతాయి. (ఆకుపచ్చ రంగులో).
**ఖండము** భూమి ఉపరితలంపై గల పెద్ద భూభాగాన్ని 'ఖండము'గా వ్యవహరిస్తారు. ప్రపంచంలో ఖండాలు 7 గలవు. అవి (వైశాల్యం వారీగా ('ఎక్కువ' నుండి 'తక్కువ') ఆసియా, ఆఫ్రికా, ఉత్తర అమెరికా, దక్షిణ అమెరికా, అంటార్కిటికా, యూరప్, ఆస్ట్రేలియా.

* ఖండాలలో వైశాల్యం ఆధారంగా అతిపెద్దది : ఆసియా
* ఖండాలలో వైశాల్యం ఆధారంగా అతిచిన్నది : ఆస్ట్రేలియా
* జనావాసం లేని ఖండం : అంటార్కిటికా (మంచుతో కప్పబడియున్న భూభాగం)

200 మిలియన్‌ సంవత్సరాల క్రితం లోర్సియా-గోండ్వానా ఖండాలు

## ఖండముల సంఖ్య

ఖండముల సంఖ్యను తెలుపడానికి పలు విధాలుగా స్పందిస్తారు.

| నమూనాలు
 |
| --- |
| Color-coded map showing the various continents. Similar shades exhibit areas that may be consolidated or subdivided. |
| **7 ఖండములు** |     ఉత్తర అమెరికా |     దక్షిణ అమెరికా |     అంటార్కిటికా |     ఆఫ్రికా |     యూరప్ |     ఆసియా |     ఆస్ట్రేలియా |
| **6 ఖండములు** |     ఉత్తర అమెరికా |     దక్షిణ అమెరికా |     అంటార్కిటికా |     ఆఫ్రికా |        యురేషియా |     ఆస్ట్రేలియా |
| **6 ఖండములు** |        అమెరికా |     అంటార్కిటికా |     ఆఫ్రికా |     యూరప్ |     ఆసియా |     ఆస్ట్రేలియా |
| **5 ఖండములు** |        అమెరికా |     అంటార్కిటికా |     ఆఫ్రికా |        యురేషియా |     ఆస్ట్రేలియా |
| **4 ఖండములు** |        అమెరికా |     అంటార్కిటికా |           ఆఫ్రో-యురేషియా |     ఆస్ట్రేలియా
 |

## విస్తీర్ణము , జనాభా

విస్తీర్ణము, జనాభాల పోలిక

| ఖండము
 | విస్తీర్ణం (చ.కి.మీ.)
 | రమారమి జనాభా 2002
 | మొత్తం జనాభాలో శాతము
 | జనసాంద్రత జనాభా ప్రతి చ.కి.మీ. నకు
 |
| --- | --- | --- | --- | --- |
| ఆఫ్రో-యూరేషియా
 | 84,360,000 | 5,710,000,000 | 85% | 56.4
 |
| యూరేషియా
 | 53,990,000 | 4,510,000,000 | 71% | 83.5
 |
| ఆసియా
 | 43,810,000 | 3,800,000,000 | 60% | 86.7
 |
| ఆఫ్రికా
 | 30,370,000 | 922,011,000 | 14% | 29.3
 |
| అమెరికాలు
 | 42,330,000 | 890,000,000 | 14% | 20.9
 |
| ఉత్తర అమెరికా
 | 24,490,000 | 515,000,000 | 8% | 21.0
 |
| దక్షిణ అమెరికా
 | 17,840,000 | 371,000,000 | 6% | 20.8
 |
| అంటార్కిటికా
 | 13,720,000 | 1,000 | 0.00002% | 0.00007
 |
| యూరప్
 | 10,180,000 | 710,000,000 | 11% | 69.7
 |
| ఓషియానియా
 | 8,500,000 | 30,000,000 | 0.5% | 3.5
 |
| ఆస్ట్రేలియా
 | 7,600,000 | 21,000,000 | 0.3% | 2.8
 |

ఈ ఖండముల మొత్తం విస్తీర్ణం 148,647,000 చ.కి.మీ. లేదా మొత్తం భూమియొక్క ఉపరితల భూభాగంలో దాదాపు 29% (510,065,600 కి.మీ.2).

## ఇవీ చూడండి

* దేశాల జాబితా - ఖండాల ప్రకారం
* Continental shelf
* Supercontinent
* List of countries by continent
* Subregion
* Plate tectonics
* భూగర్భ శాస్త్రము
* Continental Drift
* ఖండముల సరిహద్దులు

## మూలాలు , పాదపీఠికలు
# కిరీటము

డెన్మార్క్ రాజు కిరీటం.
**కిరీటం** లేదా **మకుటం** (ఆంగ్లం Crown) తలమీద ధరించే ఆభరణము. చాలా కిరీటాలు ఖరీదైన బంగారం, వెండి లోహాలతో తయారుచేయబడి రత్నాలు పొదగబడి వుంటాయి. కిరీటం అనేది చక్రవర్తులు వారి శక్తి, గౌరవానికి చిహ్నంగా ధరించే తల అలంకారం లేదా టోపీ యొక్క సాంప్రదాయ రూపం.

పాండవ మద్యముడైన అర్జునుడు "కిరీటి" (కిరీటము ధరించినవాడు) గా పేరుపొందాడు.

సాంప్రదాయకంగఅ కిరీటాలు దేవతలు, రాజులు ధరిస్తారు. వీరిలో కిరీటాన్ని ధరించడం అధికారం, వారసత్వం, అమరత్వం, సత్ప్రవర్తనం, గెలుపు, గౌరవానికి సంకేతంగా భావిస్తారు. ఇవే కాకుండా కిరీటాలు, పువ్వులు, నక్షత్రాలు, ఆకులు, ముల్లు మొదలైన వాటితో తయారైనవి ఇతరులు ధరిస్తారు.

## చరిత్ర

భారతదేశంలోని హర్యానా నుండి చరిత్రపూర్వ కాలంలో కిరీటాలు కనుగొనబడ్డాయి. అచెమెనిడ్ పర్షియన్ చక్రవర్తులు డయోడెం వంటి కిరీటాలను ధరించేవారు. ఇది కాన్స్టాంటైన్ I చేత స్వీకరించబడింది. తరువాత రోమన్ సామ్రాజ్యం యొక్క అన్ని తదుపరి పాలకులచే ధరించబడింది. దాదాపు సస్సానిద్ రాజులందరూ కిరీటాలను ధరించేవారు.

అనేక రకాలైన అనేక కిరీటాలు పురాతన కాలంలో ఉపయోగించబడ్డాయి. అవి హెడ్జెట్, డెష్రెట్, ప్షెంట్ (డబుల్ క్రౌన్), ఫారోనిక్ ఈజిప్ట్ యొక్క ఖెప్రేష్ వంటివి. ఈజిప్ట్‌లోని ఫారోలు కూడా డయాడమ్‌ను ధరించారు. ఇది సౌర ఆరాధనలతో ముడిపడి ఉంది. ఇది పూర్తిగా కోల్పోకుండా రోమన్ చక్రవర్తి అగస్టస్ ఆధ్వర్యంలో పునరుద్ధరించబడింది. ఫారో అమెనోఫిస్ III (r.1390–1352c) సమయానికి ఒక వజ్రాన్ని ధరించడం స్పష్టంగా రాజరికానికి చిహ్నంగా మారింది. సాంప్రదాయ పురాతన కాలం నాటి దండలు, కిరీటాలు కొన్నిసార్లు లారెల్, మిర్టిల్, ఆలివ్ లేదా వైల్డ్ సెలెరీ వంటి సహజ పదార్థాల నుండి తయారు చేయబడ్డాయి.

ఐరోపా సంస్కృతుల క్రైస్తవ సంప్రదాయంలో, కొత్త చక్రవర్తి సింహాసనాన్ని అధిరోహించినప్పుడు మతపరమైన ఆమోదం రాచరిక అధికారాన్ని ప్రామాణీకరించింది. పట్టాభిషేక కార్యక్రమంలో మతపరమైన అధికారి కొత్త చక్రవర్తి తలపై కిరీటాన్ని ఉంచుతారు. కొంతమంది, అందరూ కానప్పటికీ, ప్రారంభ పవిత్ర రోమన్ చక్రవర్తులు పోప్ చేత పట్టాభిషేకం చేయడానికి వారి జీవిత కాలంలో ఏదో ఒక సమయంలో రోమ్‌కు వెళ్లారు.

నేడు, బ్రిటీష్ రాచరికం, టోంగాన్ రాచరికం, వారి అభిషిక్త, పట్టాభిషేక చక్రవర్తులతో మాత్రమే ఈ సంప్రదాయాన్ని కొనసాగిస్తున్నాయి, అయినప్పటికీ అనేక రాచరికాలు జాతీయ చిహ్నంగా కిరీటాన్ని కలిగి ఉన్నాయి. ఫ్రెంచ్ క్రౌన్ ఆభరణాలు 1885లో థర్డ్ ఫ్రెంచ్ రిపబ్లిక్ ఆర్డర్‌పై విక్రయించబడ్డాయి. స్పానిష్ క్రౌన్ ఆభరణాలు 18వ శతాబ్దంలో ఒక పెద్ద అగ్నిప్రమాదంలో ధ్వంసమయ్యాయి.

జార్జియా రాజు జార్జ్ XII కిరీటం బంగారంతో తయారు చేయబడింది. 145 వజ్రాలు, 58 కెంపులు, 24 పచ్చలు, 16 అమెథిస్ట్‌లతో అలంకరించబడింది. ఇది ఆభరణాలతో ఎనిమిది తోరణాలతో కప్పబడిన వృత్తాకార రూపాన్ని తీసుకుంది. ఒక శిలువ ద్వారా అధిగమింపబడిన భూగోళం కిరీటం పైభాగంలో ఉంది.

## మూలాలు
# పసిఫిక్ రిమ్

నీలి సరిహద్దులో పసిఫిక్ అంచు.
**పసిఫిక్ రిమ్** (లేదా **పసిఫిక్ సర్కిల్**) అనేది పసిఫిక్ మహాసముద్రం ఆఫ్ పీస్ చుట్టూ ఉన్న భూవృత్తం.  పసిఫిక్ లోయలో పసిఫిక్ సర్కిల్ , పసిఫిక్ మహాసముద్రంలోని ద్వీపాలు ఉన్నాయి. అగ్నిపర్వత వలయం యొక్క భౌగోళిక స్థానం , పసిఫిక్ వృత్తం ఒకదానితో ఒకటి అనుసంధానించబడి ఉన్నాయి.

## పసిఫిక్ సరిహద్దులో ఉన్న దేశాల జాబితా

ఈ జాబితా పసిఫిక్ సర్కిల్ లో లెక్కించబడి పసిఫిక్ మహాసముద్రాన్ని కలిగి ఉన్న దేశాల జాబితా.

|  |  |  |  |
| --- | --- | --- | --- |
| * తూర్పు ఆసియా
	+ రష్యా
	+ జపాన్
	+ ఉత్తర కొరియా
	+ దక్షిణ కొరియా
	+ చైనా
		- హాంగ్‌కాంగ్
		- మకావు
	+ తైవాన్
* ఆగ్నేయ ఆసియా
	+ వియత్నాం
	+ కంబోడియా
	+ థాయిలాండ్
	+ మలేషియా
	+ సింగపూరు
	+ బ్రూనై
	+ ఇండోనేషియా
	+ ఫిలిప్పీన్స్
	+ తూర్పు తైమూర్
 | * ఓషియానియా (సార్వభౌమ రాజ్యాలు)
	+ ఆస్ట్రేలియా
	+ పలావు
	+ ఫెడరేటెడ్ స్టేట్స్ ఆఫ్ మైక్రోనేషియా
	+ ప్యాపువా న్యూ గినీ
	+ సోలమన్ దీవులు
	+ నౌరు
	+ మార్షల్ దీవులు
	+ వనాటు
	+ న్యూజిలాండ్
	+ తువాలు
	+ ఫిజీ
	+ కిరిబాటి
	+ టాంగా
	+ సమోవా
	+ నియు
	+ కుక్ ఐలాండ్స్
 | * ఓషియానియా (ఆధారపడిన భూభాగాలు)
	+ ఆస్ట్రేలియా రాష్ట్రాలు , భూభాగాలు
		- నార్ఫోక్ ద్వీపం
	+ న్యూజీలాండ్ రాజ్యం
		- టోకెలావ్
	+ ఓవర్సీస్ ఫ్రాన్స్
		- న్యూ కాలెడోనియా
		- వాలిస్ , ఫుటునా
		- ఫ్రెంచ్ పాలినేషియా
	+ బ్రిటిష్ ఓవర్సీస్ భూభాగాలు
		- పిట్‌కెయిర్న్ దీవులు
	+ యునైటెడ్ స్టేట్స్ లోతట్టు ప్రాంతం
		- ఉత్తర మరియానా దీవులు
		- గ్వామ్
		- అమెరికన్ సమోవా
	+ అమెరికా సంయుక్త రాష్ట్రాలు
		- హవాయి
	+ చిలీ
		- ఈస్టర్ దీవి
 | * ఉత్తర అమెరికా
	+ కెనడా
	+ అమెరికా సంయుక్త రాష్ట్రాలు
	+ మెక్సికో
* మధ్య అమెరికా
	+ గ్వాటెమాలా
	+ ఎల్ సాల్వడోర్
	+ హోండురాస్
	+ నికరాగ్వా
	+ కోస్టారీకా
	+ పనామా
* దక్షిణ అమెరికా
	+ కొలంబియా
	+ ఈక్వడార్
	+ పెరూ
	+ చిలీ
 |

## వ్యాపారం

పసిఫిక్ విదేశీ వాణిజ్యానికి అతిపెద్ద కేంద్రంగా ఉంది. దుబాయ్ లోని జెబెల్ అలీ పోర్ట్ (9 వ స్థానం) తో పాటు, 10 అత్యంత రద్దీగా ఉండే ఓడరేవులు పరిమిత దేశాలలో ఉన్నాయి. ప్రపంచంలో అత్యంత రద్దీగా ఉండే 50 ఓడరేవులు:

|  |  |  |  |
| --- | --- | --- | --- |
| * దక్షిణ కొరియా
	+ బుసాన్ (5 వ)
* జపాన్
	+ యోకోహామా (36 వ)
	+ టోక్యో (25 వ)
	+ నగోయ (47 వ)
	+ కోబ్ (49 వ)
* తైవాన్
	+ కవోహ్సియుం (12 వ)
* హాంగ్‌కాంగ్
	+ హాంగ్ కాంగ్ (3 వ)
 | * చైనా
	+ షాంఘై (1 వ)
	+ షెన్జెన్ (4 వ)
	+ నింగ్బో (6 వ)
	+ గ్వాంగ్జౌ (7 వ)
	+ క్వింగ్డావో (8 వ)
	+ టియాంజిన్ (10 వ)
	+ జియామెన్ (19 వ)
	+ డాలియన్ (21 వ)
	+ లియాన్యుంగాంగ్ (30 వ)
	+ యింగ్కౌ (34 వ)
 | * ఫిలిప్పీన్స్
	+ మనీలా (37 వ)
* వియత్నాం
	+ సైగాన్ (28 వ)
* థాయిలాండ్
	+ లేమ్ చాబాంగ్ (22 వ)
* మలేషియా
	+ పోర్ట్ క్లాంగ్ (13 వ)
	+ టాంజంగ్ పెలెపాస్ (16 వ)
* సింగపూరు
	+ సింగపూర్ (2 వ)
 | * ఇండోనేషియా
	+ జకార్తా (24 వ)
	+ సురబయ (38 వ)
* కెనడా
	+ వాంకోవర్ (50 వ)
* అమెరికా సంయుక్త రాష్ట్రాలు
	+ లాస్ ఏంజిల్స్ (17 వ)
	+ లాంగ్ బీచ్ (18 వ)
	+ సియాటెల్/టకోమా (48 వ)
* పనామా
	+ బల్బోవా (43 వ)
 |

## సంఘం

ఆసియా-పసిఫిక్ ఎకనామిక్ కోఆపరేషన్, ఈస్ట్-వెస్ట్ సెంటర్, సుస్థిర పసిఫిక్ రిమ్ నగరాలు , ఆసియన్ రీసెర్చ్ ఇన్స్టిట్యూట్తో సహా వివిధ అంతర్ ప్రభుత్వ , ప్రభుత్వేతర సంస్థలు పసిఫిక్ సర్కిల్పై దృష్టి పెడతాయి. అంతేకాకుండా పసిఫిక్ విన్యాసాల అంచును అమెరికా పసిఫిక్ కమాండ్ సమన్వయం చేస్తుంది.

## మూలాలు
# పర్వతారోహణ

లిటిల్ తహోమా శిఖరం వద్ద రైనియర్ పర్వతాన్ని అధిరోహిస్తున్న పర్వతారోహకులు
**పర్వతారోహణ** అంటే పర్వతాలు ఎక్కే సాహస కార్యం. మామూలుగా కొండపైకి ఎక్కడం, తాళ్ళ సాయంతో కొండలు ఎక్కడం, మంచు మీద జారడం లాంటివి పర్వతారోహణ కిందకి వస్తాయి. ఇవి పలు విధాలైన క్రీడా విభాగాలుగా కూడా రూపాంతరం చెందాయి.

## చరిత్ర

చరిత్ర పూర్వం నుంచే మానవులు పర్వతాలమీద నివసిస్తూ వచ్చారు. సా.శ.పూ 4000 నుంచి 3001 మధ్య కాలానికి చెందిన మంచుమనిషి చెందిన మమ్మీలు ఈట్జి ఆల్ప్స్ పర్వతాలలో కనిపించాయి.

### హిమాలయాలు

భారతదేశం, నేపాల్, టిబెట్ సరిహద్దుల్లో ఉన్న హిమాలయా పర్వతాలను పర్వతారోహకులను బాగా ఆకర్షించాయి. మొదట్లో ఆంగ్ల పాలకులు సైనిక, వ్యూహాత్మక అవసరాల కోసం ఈ పర్వతాలను పరిశీలించారు. 1892లో సర్ విలియం మార్టిన్ కాన్వే కారకోరం హిమాలయాలను అన్వేషించాడు. 23,000 అడుగుల (7,000 మీ) శిఖరాన్ని అధిరోహించాడు. 1895లో ఆల్బర్ట్ ఎఫ్. మమ్మెరీ నంగా పర్బత్‌కు ప్రయత్నిస్తున్నప్పుడు మరణించాడు. 1899లో డగ్లస్ ఫ్రెష్‌ఫీల్డ్ సిక్కింలోని మంచు ప్రాంతాలకు యాత్ర చేపట్టాడు.

## మూలాలు